K O R R A L D U S

Haapsalu,	24. august 2011 nr 523

Raha eraldamine Lääne Maakonna

Keskraamatukogule (Kirjandusürituste korraldamine)

Võttes aluseks Lääne Maakonna Keskraamatukogu 15.07.2011 taotluse (reg nr 6.2-3.1/2693) kirjandusürituste korralduskulude osaliseks katteks ning juhindudes kohaliku omavalitsuse korralduse seaduse § 6 lg 2, § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b:

Eraldada (tegevusala 08208) Lääne Maakonna Keskraamatukogule toetust 500 (viissada) eurot kirjandusürituste korralduskulude osaliseks katteks.

Toetuse saaja kohustub tagastama mittesihtotstarbeliselt kasutatud toetussumma Haapsalu Linnavalitsusele.

Raamatupidamisosakonnal (I. Salus) kanda korralduses märgitud summa korralduse alusel toetuse saajale 10 päeva jooksul.

Korraldus teha teatavaks Lääne Maakonna Keskraamatukogu juhatajale (ilme@lib.haapsalu.ee), pearaamatupidajale (L. Tammsalu), raamatupidamisosakonnale (I. Salus, E. Palm), kultuuri- ja avalike suhete spetsialistile (M. Uusen) ja kultuurijuhile (A. Andrejev).

Korraldus jõustub teatavakstegemisest.

Urmas Sukles

Linnapea	Erko Kalev

Linnasekretär